laion/Wikipedia-Exotic huggingface dataset:
בקשה אחרונה

בקשה אחרונה הוא מנהג מקובל ברחבי העולם בו ניתנת לאדם שנידון לעונש מוות הזדמנות אחרונה לארוחה או מילוי רצונו לפני הוצאתו להורג. במדינות שונות נוהגים שונים באשר למנהג זה. בצרפת ההיסטורית לא ניתנה לנידון למוות ארוחה אלא "כוס קטנה של רום" בלבד, זאת מכיוון שעל גזר הדין נתבשר הנידון להורג בבוקר ההוצאה להורג, לרוב דקות אחדות בלבד לפני ביצוע ההרג טרם הספיק לאכול. במדינות רבות, על האדם הזכות לבחור מה תהיה הארוחה האחרונה שלו. ברוב מדינות ארצות הברית מוגשת הארוחה יום או יומיים לפני ההוצאה להורג. לרוב, אלכוהול וטבק אינם נמנים עם הבקשות הניתנות. במדינות מסוימות ניצבות הגבלות חמורות. במדינת פלורידה עלות המנה האחרונה לא תעלה על 40 דולר ותירכש בחנות מקומית בלבד. מדינת אוקלהומה מגבילה את עלות המנה עוד יותר, ל-15 דולר. במדינת לואיזיאנה רווח המנהג שהסוהר הממונה על האסיר משתתף בסכום הארוחה או המנה, ואף באחת הפעמים שילם סוהר לאסיר על ארוחת לובסטר מלאה. לעיתים, חולק האסיר את הארוחה שלו עם אסיר אחר (כפי שעשה פרנסיס קראולי עם ג'ון רסקו) או שחולק אותה עם אסירים נוספים (כבקשת ריימונד פרננדז (אנ')). בספטמבר 2011, ביטלה מדינת טקסס את מדיניות הארוחה האחרונה לנידונים למוות לאחר שהאסיר המורשע לורנס ראסל ברואר הציג את ארוחתו המבוקשת שכללה מספר רב של מנות אך לא אכל אף אחת מהן, באומרו שאינו רעב. מעשה זה עורר את זעמו של הסנאטור ג'ון ויטמייר ופעל לביטול הנוהג. מנהג הארוחה המבוקשת התפתח ככל הנראה בשנת 1924 בטקסס. ארצות הברית. הסעודה האחרונה: מה אוכלים נידונים למוות בארוחה הסופית? באתר וואלה הארוחות האחרונות של הרוצחים המפורסמים, באתר mako טקסס ביטלה הארוחה האחרונה לנידונים למוות, באתר ynet, 23 בספטמבר 2011 הודו: עונש מוות נגזר על המחבל ממומביי, באתר nrg, ‏6 במאי 2010 Taiwan executes subway killer Cheng Chieh, BBC, ‏11 במאי 2016 (באנגלית) אילן קפרוב, אימה ברחובות: הרוצחים הסדרתיים שזיעזעו את העולם, באתר mako, ‏29 בנובמבר 2012 לשיר כל הדרך לגיהינום, באתר nrg, ‏26 באוקטובר 2006 שי לוי, רוצח עם מדליה: גיבורי מלחמה שהפכו לרוצחים סדרתיים, באתר מאקו, ‏21 ביולי 2017 ולמה ברפילד: ביוגרפיה, פשעים, קורבנות ועובדות מעניינות יוטה: נידון למוות הוצא להורג בפני כיתת יורים, באתר ynet, 18 בינוי 2010
שברולט סדרה F

שברולט סדרה F (באנגלית: Chevrolet Series F) היא מכונית משפחתית בסגנון "Touring car" (אנ') מתוצרת יצרנית הרכב האמריקאית שברולט אשר יוצרה בשנת 1917. בשנת 1917 ג'נרל מוטורס רכשה את השליטה ב"שברולט". סדאן (Touring) – 4 דלתות (גג מברזנט) (דגם: "F-5 Chevrolet Baby Grand Touring"). רודסטר – 2 דלתות (דגם: "F-2 Chevrolet Royal Mail Roadster"). מנוע קדמי. מנוע הנעה אחורית. מסבים עיקריים: שלושה. מאייד מסוג "Zenith double jet". דגמי "שברולט סדרה F" יוצרו באוקלנד, קליפורניה. יוצרו 511 יחידות. שברולט שברולט סדרה H שברולט לייט 6 שברולט סדרה 490 שברולט סדרה AA קפיטול מדיה וקבצים בנושא שברולט סדרה F בוויקישיתוף Gunnell, John. Standard Catalog of Chevrolet, 1912–2003: 90 Years of History, Photos, Technical Data and Pricing. Krause Publications. p. 13. ISBN 978-1-4402-3051-6. R. Kimes, Beverly; C. Ackerson, Robert (1986). Chevrolet: A History from 1911 (2nd ed.). Automobile Quarterly Publications. pp. 22–27. ISBN 0-915038-62-5. "שברולט סדרה F", שנת 1917 auto.howstuffworks.com/1917-chevrolet-series-d
שברולט לייט 6

שברולט לייט 6 (באנגלית: Chevrolet Light Six) היא מכונית משפחתית בסגנון מכונית עידן פליז, בתצורה "Touring car" (אנ') מתוצרת יצרנית הרכב האמריקאית שברולט אשר יוצרה בין השנים 1914–1915. מנוע קדמי - 4.5 ליטר. מנוע הנעה אחורית. בלמי תוף - בגלגלים האחוריים. 5 נוסעים. 4 דלתות בסגנון "Touring". 4 גלגלים סימטריים. דגמי "שברולט לייט 6" יוצרו ב-"Flint Truck Assembly" (אנ') בעיר פלינט, מישיגן. מחיר היחידה, בשנת 1914 בארצות הברית עמד על 1,475 דולר. "Light" בתרגום לעברית - אור. שברולט שברולט סדרה F שברולט סדרה H שברולט סדרה 490 שברולט סדרה AA קפיטול מדיה וקבצים בנושא שברולט לייט 6 בוויקישיתוף Gunnell, John. Standard Catalog of Chevrolet, 1912–2003: 90 Years of History, Photos, Technical Data and Pricing. Krause Publications. p. 13. ISBN 978-1-4402-3051-6. "שברולט לייט 6" autonews.com/article/20111031/CHEVY100 Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-08-73414-28-9 "שברולט לייט 6" - תמונה flickr.com/photos/sjb4photos
ג'ובאני לאונרדו די בונה

ג'ובאני (ג'ו) לאונרדו די בונה (1542[דרושה הבהרה] –1597[דרושה הבהרה]; איטלקית: Giovanni (Giò) Leonardo Di Bona), הידוע גם בשם המשפחה דה קוטרי (da Cutri)[דרושה הבהרה] ובכינוי איל פוטינו (Il Puttino, הילדון), היה שחמטאי איטלקי. לאונרדו דה קורטי[דרושה הבהרה] נחשב לאחד השחמטאים הטובים בתקופתו. בשנת 1575 הוא ניצח את רוי לופס דה סגורה. בונה נולד בעיר קוטרו שבקלבריה, איטליה. הוא למד משפטים ברומא. בשנת 1560 הפסיד התמודדות מול רוי לופס דה סגורה. בשנים 1566–1572 עבר במספר ערים. בשנת 1575 ניצח בטורניר בינלאומי שהתקיים במדריד, הנחשב לטורניר השחמט הבינלאומי הראשון שהתקיים. לאחר הניצחון עבר לפורטוגל, שם ניצח את האלוף המקומי. עם חזרתו לאיטליה הוא התיישב בנאפולי והיה האמן לשחמט ליד השליט המקומי. ג'ובאני לאונרדו די בונה, באתר צ'סגיימס (באנגלית) ערך זה הוא קצרמר בנושא שחמטאים ובנושא איטלקים. אתם מוזמנים לתרום לוויקיפדיה ולהרחיב אותו.
פרטיזן רקורדס

פרטיזן רקורדס (באנגלית: Partisan Records) היא חברת תקליטים עצמאית. החברה פועלת בתחום אינדי רוק, מוזיקת רוק, פולק ואוונגרד. החברה הוקמה בשנת 2007 על ידי יאן וילר וטים פוטנם. לחברה רשומים מספר אמנים ומשרדיה נמצאים בניו יורק (המשרד הראשי), בלוס אנג'לס ובלונדון. ההוצאה הראשונה של החברה היה אלבום של להקת Deer Tick. במהלך השנים הוציאה החברה תקליטים למלחינים בתחום המוזיקה המודרנית, ובהם Cigarettes After Sex, ג'ון גרנט, בומבינו ונוספים. בשנת 2008 החברה החלה שיתוף פעולה עם Knitting Factory Records. במסגרת זו יצא מחדש קטלוג של פלה קוטי ובשנת 2011 יצאו מחדש שיש אלבומים של האמן. בשנת 2013 יצא אלבום Uncanney Valley שזכה במקום ה-8 במצעד ה-Heatseekers. בשנת 2019 החברה זכתה במועמדות לקבלת פרס גראמי עבור תקליט של בומבינו ובשנת 2021 היא קיבלה מועמדויות נוספות. בשנת 2020 אלבום של IDLES שהופק על ידי החברה הגיע לראש מצעד הפזמונים הבריטי. בשנת 2022 יצא אלבום של Fontaines dc שהגיע לראש מצעד הפזמונים בבריטניה ובאירלנד. בשנת 2013 יאן וילר הקים מגזין דיגיטלי Talkhouse בו אמנים מתחומים שונים יכולים לתאר את הניסיון והתחושות ולתת ביקורת על היצירות. האתר זכה לפופולריות ובשנת 2017 זכה בפרס ובי. מדיה וקבצים בנושא פרטיזן רקורדס בוויקישיתוף אתר האינטרנט הרשמי של פרטיזן רקורדס (באנגלית) פרטיזן רקורדס, ברשת החברתית פייסבוק פרטיזן רקורדס, ברשת החברתית אקס (טוויטר) פרטיזן רקורדס, ברשת החברתית אינסטגרם פרטיזן רקורדס, סרטונים בערוץ היוטיוב http://archive.boston.com/news/world/europe/articles/2011/01/11/fela_is_being_readied_for_the_big_screen/ https://www.billboard.com/music/awards/2019-grammy-nominations-artists-react-tweets-8489192/ https://www.forbes.com/sites/abigailfreeman/2020/11/24/2021-grammy-award-nominations-list/?sh=265859535239 https://www.rte.ie/entertainment/2022/0429/1295120-fontaines-d-c-claim-their-first-irish-no-1-album/
שברולט אפלנדר

שברולט אפלנדר (באנגלית: Chevrolet Uplander) הוא מיניוואן מתוצרת יצרנית הרכב האמריקאית שברולט, חברת בת של קונצרן הרכב האמריקאי ג'נרל מוטורס, אשר יוצר בין השנים 2004–2008 (שנת מודל 2005) בארצות הברית, ובין השנים 2005–2009 בקנדה ובמקסיקו. "שברולט אפלנדר" שווק בישראל. SWB - בסיס גלגלים קצר. LWB - בסיס גלגלים ארוך. הנעה קדמית 4x2. הנעה כפולה 4x4. שנת 2004 - 3,948 יחידות. שנת 2005 - 72,980 יחידות. שנת 2006 - 58,699 יחידות. שנת 2007 - 69,885 יחידות. שנת 2008 - 40,456 יחידות שנת 2009 - 1,756 יחידות. שנת 2010 - 76 יחידות. "שברולט אפלנדר" - ניידת משטרה במשטרת "Terrebonne, Quebec" (אנ') קוויבק, קנדה "שברולט אפלנדר" - ניידת משטרה בשרות "Canadian National Railway" (אנ'), מונטריאול, קנדה "שברולט אפלנדר" - ניידת משטרה במשטרת מונטריאול, קנדה "שברולט אפלנדר" - מונית בשרות נמל התעופה הבינלאומי ונקובר, ונקובר, קנדה "שברולט אפלנדר" - מונית ב-דאלאס, ארצות הברית "שברולט אפלנדר" - מונית ב-קנקון, מקסיקו "שברולט אפלנדר" (SWB) "שברולט אפלנדר", דגם "LS", (בסיס גלגלים SWB) "שברולט אפלנדר", דגם "LS", שנת 2009 "שברולט אפלנדר" "שברולט אפלנדר", דגם "LS" "שברולט אפלנדר" (LWB) "שברולט אפלנדר" - מסחרית "שברולט אפלנדר" (SWB) - שרטוט שברולט מדיה וקבצים בנושא שברולט אפלנדר בוויקישיתוף אתר האינטרנט הרשמי של שברולט אפלנדר שברולט אפלנדר, סרטון באתר יוטיוב שברולט - מכוניות מסחריות (chevrolet.com/vans) ג'נרל מוטורס - קנדה gm.ca/en/home.html "שברולט אפלנדר" nadaguides.com/Cars/Chevrolet/Uplander "שברולט אפלנדר", שנת 2009 - מפרט auto123.com/en/new-cars/technical-specs/chevrolet/uplander "שברולט אפלנדר" kbb.com/chevrolet/uplander-cargo מכירות ג'נרל מוטורס בשנת 2009 theautochannel.com/news/2010/01/05 מכירות ג'נרל מוטורס בשנת 2010 prnewswire.com/news-releases/general-motors-2010-calendar-year-sales
סוקיל קייב

מועדון ההוקי סוקיל קייב (באוקראינית: Хокейний клуб «Сокіл» Київ) הוא מועדון הוקי קרח מקצועני מהעיר קייב, בירת אוקראינה, אחד ממועדוני ההוקי קרח המעוטרים ביותר בתולדות אליפות אוקראינה בהוקי קרח. לרשותו זכייה ב-12 אליפויות לאומיות יותר מכל מועדון באוקראינה. המועדון הוקם בשנת 1963 בחסות אגודת "דינמו" ונקרא בשם דינמו קייב בשנים הראשונות והתמודד באליפויות האזוריות. הקבוצה אירחה בהיכל הספורט בקייב שבאותן שנים היה בעל תכולה של 11,712 מושבים. ב-1973 שונה שמו ל"סוקיל" וזהו נותר שם הקבוצה במרבית שנות קיומה. בשנת 1985 סיימה במקום השלישי באליפות ברית המועצות בהוקי קרח, במה שהיה להישג השיא שלה בתקופה הסובייטית והעפילה עד לגמר גביע שפנגלר ב-1986. המועדון התמודד בשנות ה-90 של המאה ה-20 בליגת ההוקי של מזרח אירופה וזכתה בה בשנים 1998-1999 ובאותן שנים זכתה גם בגביע הליגה. בשנת 2008 השתתפה גם באליפות רוסיה הפתוחה והעפילה עד לשלב שמינית גמר הטורניר ובעונת 2009 הודחה בשלב רבע הגמר. היא זכתה להצלחה גם במפעלים האירופיים כשהעפילה לשלב חצי גמר ליגת האלופות בהוקי קרח בשנים 1993, 1995, 1996. היא השתתפה גם בגביע הקונטיננטלי בהוקי קרח אך לא העפילה מעבר לשלב המוקדמות השלישי. הקבוצה אירחה את משחקיה בהיכל הספורט בקייב המכיל (6,451 מושבים ובעל יכולת הגדלה לכדי 7,337 מושבים). מאז 2011 הקבוצה הבוגרת כבר לא פעילה ופועלת רק קבוצת הילדים, המארחת את משחקיה בהיכל "טרמינל" (בעל תכולה של 1,387 מושבים). אליפות ליגת ההוקי של מזרח אירופה: 1998, 1999 מחזיקת גביע ליגת ההוקי של מזרח אירופה: 1998, 1999 אליפות אוקראינה: 1993, 1995, 1997, 1998, 1999, 2003, 2004, 2005, 2006, 2008, 2009, 2010 מחזיקת הגביע האוקראיני: 2007 מחזיקת גביע הפדרציה: 2010 מחזיקת גביע טמפרה: 1989 שחקני מועדון ההוקי דינמו קייב, 1963 שחקני סוקיל, 1975 שחקני סוקיל, 2010 מדיה וקבצים בנושא סוקיל קייב בוויקישיתוף אתר האינטרנט הרשמי של סוקיל קייב
סויוז TM-9

סויוז TM-9 (ברוסית: Союз TM-9) הייתה חללית מסדרת סויוז, שהמריאה ב-11 בפברואר 1990 מקוסמודרום בייקונור שבקזחסטן במטרה לבצע עגינה בתחנת החלל מיר. אנטולי סולוביוב - מפקד אלכסנדר בלאנדין - מהנדס טיסה גנאדי מנאקוב - מפקד גנאדי סטרקאלוב - מהנדס טיסה "סויוז TM-9" שוגרה ב-11 בפברואר 1990 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. עגינה לתחנת החלל מיר ב-13 בפברואר למודול "קוואנט 1". בתחנת החלל פעלה משלחת מס' 5 בפיקוד אלכסנדר ויקטורנקו. לאחר העברת אחריות על תחנת החלל ב-19 בפברואר משלחת מס' 5 עזבה את תחנת החלל. משלחת מס' 6 החלה את פעילותה. ב-21 בפברואר חללית התנתקה ממודול "קוואנט 1" וחוברה מחדש לתא עגינה במודול בסיסי של תחנת החלל. ב-28 במאי חללית התנתקה ממודול בסיסי של תחנת החלל וחוברה מחדש לתא עגינה במודול "קוואנט 1". ב-3 ביולי חללית התנתקה ממודול "קוואנט 1" וחוברה מחדש לתא עגינה במודול בסיסי של תחנת החלל. משלחת מס' 6 פעלה תחנת החלל כחצי שנה במהלכה בוצעו ניסויים רבים ונקלט מודול חדש של תחנת החלל. ב-9 באוגוסט 1990 "סויוז TM-9" התנתקה מתחנת החלל מיר וחזרה לכדור הארץ. מדיה וקבצים בנושא סויוז TM-9 בוויקישיתוף נתוני המשימה נתונים מאנציקלופדיית החלל
בית הכנסת הר צבי

בית הכנסת הר צבי הוא בית כנסת ותיק בשכונת כרם אברהם בירושלים. בית הכנסת, שנקרא על שם הרב צבי פסח פרנק, שוכן בין הרחובות צפניה ועזרא. בית הכנסת נבנה על שטח ציבורי שיועד לגן ציבורי. בשנת תשי"ז החלו ביציקת היסודות ונבנה שלד, אך הבנייה נעצרה עקב חוסר במימון, בשנת תשכ"ד אישרה עיריית ירושלים הלוואה בסך 25,000 לירה ישראלית להשלמת המבנה. בתחילה נבנתה רק קומת הקרקע על ידי אברהם סובר ממתפללי בית הכנסת, בהמשך נבנתה קומה נוספת ולאחר כמה שנים הוסיפו קומה שלישית. בעבר פעל בבית הכנסת כולל אברכים על שם הרב איסר יהודה אונטרמן שבראשו עמד הרב זלמן נחמיה גולדברג. עם הקמת בית הכנסת שימש בו כרב הרב יוסף כהן נכדו של הרב צבי פסח פרנק. בהמשך העביר את התפקיד לרב יוסף בוגרד, כיום מכהן בתפקיד בנו הרב אפרים בוגרד (חתנו של הרב מאיר גריינימן). לבית הכנסת שתי כניסות, אחת מרחוב צפניה ואחת מרחוב עזרא. משני צידי בית הכנסת ישנן שתי סמטאות צרות המשמשות מעבר להולכי רגל בין הרחובות, במקום קיים שילוט המפנה את הגברים למעבר מימין לבית הכנסת ואת הנשים למעבר משמאל לבית הכנסת. במשך שנים רבות שימשו כגבאים הרב שמשון פוליקמן מנהל תלמוד תורה אהבת תורה המסורה, הרב בנימין פריימן והרב יהודה זלוטניק. נשיא בית הכנסת הר צבי הרב בנימין פריימן הלך לעולמו בית כנסת הר צבי בנימין קלוגר, גאולה ושכנותיה: השכונות שעשו את ירושלים החדשה, ירושלים: המודיע תשע"ט, עמ' 446–448. על שם סדרת ספרי השו"ת שלו.
בית הכנסת אור הצפון

בית הכנסת אור הצפון הוא בית כנסת בשכונת נווה צבי בירושלים. בית הכנסת, שנקרא על שם הספר "אור הצפון", שחיבר הרב נתן צבי פינקל "הסבא מסלבודקה", ברחוב אבינדב סמוך לרחוב בר-אילן, בית הכנסת נבנה בשנות ה-80 של המאה ה-20. בקומה הראשונה יש בה 4 חדרי תפילה - שטיבלאך ומספר מנייני תפילה מתקיימים בהם בו-זמנית, ולרוב מיד עם סיומו של מניין תפילה אחד מתחיל מניין חדש (בתי כנסת מסוג זה נקראים שטיבלאך [מיידיש: "שטיבל" פירושו "בית קטן", חדר, וברבים: שטיבלאך] כינוי לבית כנסת עם כמה חדרי תפילה נפרדים). בקומה העליונה קיים אולם תפילה גדול שנבנה על ידי נדיב בשם לואיס, שמו של בית הכנסת "מגן אברהם". לאורך הקיר הימני שלו מודבק טפט עם ציור הכותל המערבי. בקומות העליונות ישנם חדרי לימוד עם אוצר ספרים גדול. בקומה התחתונה יש מקוה טהרה, ואולם אירועים. בית הכנסת אור הצפון (ירושלים), דף שער בספרייה הלאומית ערך זה הוא קצרמר בנושא בתי כנסת ובנושא ירושלים. אתם מוזמנים לתרום לוויקיפדיה ולהרחיב אותו.
הר אטקינסון (אנטארקטיקה)

הר אטקינסון (באנגלית: Mount Atkinson) הוא הר ברכס סנטינל בהרי אלזוורת' שבאנטארקטיקה. ההר ממוקם 6 קילומטרים דרומית מערבית מהר קראדוק. גובהו של ההר 3,300 מטרים מעל פני הים. ההר מתנשא לגובה של 600 מטרים מעל סביבתו. ההר מופה לראשונה על ידי הסקר הגאולוגי של ארצות הברית באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1960–1957. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם ריצ'רד צ. אטקינסון (Richard C. Atkinson) מנהל הקרן הלאומית למדע של ארצות הברית בין השנים 1980–1977. מצוק אטקינסון • Damien Gildea, Mountaineering in Antarctica: Travel Guide קורות חייו של ריצ'אדר אטקינסון הר אטקינסון באתר הסקר הגאולוגי של ארצות הברית הר אטקינסון באתר הגאזט האנטארקטי המשווה SCAR של ממשלת אוסטרליה מפת אזור הר אטקינסון הר אטקינסון באתר peakbagger מידע גאוגרפי והיסטורי מידע על גובהו של ההר מידע גאוגרפי פועלו המדעי של ריצ'רד אטקינסון
הר אטקינסון

האם התכוונתם ל... הר אטקינסון (אנטארקטיקה) – הר ברכס סנטינל בהרי אלזוורת' שבאנטארקטיקה הר אטקינסון (ניו זילנד) – הר בדרום האי הצפוני של ניו זילנד הר אטקינסון (ויקטוריה) – הר במדינת ויקטוריה שבאוסטרליה הר אטקינסון (טריטוריית הבירה האוסטרלית) – הר בטריטוריית הבירה האוסטרלית הר אטקינסון (דרום קולומביה הבריטית) – הר בדרום מזרח הפרבינציית קולומביה הבריטית שבקנדה הר אטקינסון (צפון קולומביה הבריטית) – הר בצפון מערב הפרבינציית קולומביה הבריטית שבקנדה
גרווילוסוכוס

גרווילוסוכוס (שם מדעי: Gracilisuchus; משמעות שמו: "תנין רזה") הוא סוג של זוחל גדול נכחד מקבוצת ארכוזאוריה שבצורתו דמה מעט לתנינאים אך לא היה קרוב אליהם. הוא היה קטן יותר מכל תנין חי. מאובניו נמצאו ב-1972 בארגנטינה ותוארו ביד החוקר אלפרד רומר. יצור זה לא היה תנין והיה בעל קרבה לארכוזאורים קדומים כמו הנונדסוכוס או הרבואלטוזאורוס. הוא היה אחד מהקטנים שבהם עם גולגולת באורך של 9 ס"מ בלבד ואורך הגוף כולו לא עלה על 30 ס"מ יחד עם הזנב. משקלו הגיע לקילו וחצי בלבד. הוא היה יצור יבשתי מראשוני הארכוזאורים דמויי-התנין ורגליו הדקות עזרו לו לנוע במהירות. ייתכן שיכל להזדקף על שתיים בדומה לאאופרקריה. מדיה וקבצים בנושא גרווילוסוכוס בוויקישיתוף גרווילוסוכוס, באתר GBIF (באנגלית)
מצוק אטקינסון

מצוק אטקינסון או צוקי אטקינסון (באנגלית: Atkinson Cliffs) הוא מצוק גבוה, שרשרת של צוקי חוף גבוהים, בחוף פנל - החוף הצפוני של ארץ ויקטוריה שבאנטארקטיקה. אורכו של המצוק 6 קילומטרים. גובהו של המצוק 173 מטרים מעל פני הים. המצוק משתרע בין קרחון פנדלי וקרחון פיטקוויץ'; (חוף פנל משתרע בין כף ויליאמס וכף אדייר). המצוק מופה לראשונה בשנת 1911, על ידי משלחת החקר הצפונית של משלחת טרה נובה (משלחת החקר האנטארקטית הבריטית), שחקרה את אנטארקטיקה בין השנים 1913–1910. המצוק נקרא על שמו של ד"ר אדוארד ל. אטקינסון, שהיה המנתח של משלחת. הר אטקינסון קורות חייו של אטקינסון מצוק אטקינסון באתר הסקר הגאולוגי של ארצות הברית מצוק אטקינסון באתר הגאזט האנטארקטי של ממשלת ניו זילנד מצוק אטקינסון באתר הגאזט האנטארקטי המשווה SCAR מפת אזור מצוק אטקינסון מידע גאוגרפי והיסטורי מידע גאוגרפי
סטפן שרוק

סטפן מרכוס קאביסארס שרוק (בספרדית-גרמנית: Stephan Markus Cabizares Schröck; נולד ב-21 באוגוסט 1986) הוא כדורגלן גרמני-פיליפיני המשחק בעמדת הקשר בקבוצת סרס-נגרוס. שרוק התחיל את הקריירה שלו בקבוצת גרויטר פירט, ובעונת 2004/2005. באפריל 2008 האריך את חוזהו בקבוצה בשנתיים. בעונת 2011/2012 היה שותף לעליה של גרויטר פירט לבונדסליגה לראשונה בתולדותיה. במרץ 2012 סיכם שרוק את תנאיו בהופנהיים לשלוש עונות, ובתום העונה הצטרף לקבוצה. שרוק ערך את הופעת הבכורה שלו בקבוצה בהפסד 0–4 לאיינטרכט פרנקפורט, ובאותו משחק הורחק בדקה ה-74. ב-27 ביוני 2013 חתם שרוק באיינטרכט פרנקפורט לשנתיים. ב-12 בדצמבר 2013 הבקיע את שער הבכורה שלו בקבוצה בניצחון 0–2 נגד אפואל ניקוסיה במסגרת הליגה האירופית, שהיה גם שער הבכורה שלו בזירה הבינלאומית. בקיץ 2014 חזר שרוק לגרויטר פירט, בה שיחק שתי עונות במצטבר. ב-13 בינואר 2016 הושאל לסרס-נגרוס מליגת העל הפיליפינית עד לסיום העונה. באוגוסט 2016 הוארכה תקופת השאלתו עד לינואר 2017. ב-27 באפריל 2017 חתם שרוק על חוזה בסרס-נגרוס. שרוק נולד לאב גרמני ואם פיליפינית, ולכן היה זכאי לייצג את שתי המדינות. בגילאי הנוער שרוק שיחק בנבחרות הנוער של גרמניה. באוקטובר 2008, שרוק הסכים להצעת ההתאחדות לכדורגל בפיליפינים לייצג את הנבחרת, אך פיפ"א לא אישרה את המעבר לפיליפינים, אך אישרה אותו ביוני 2009. למרות זאת, רק ב-29 ביוני 2011 שרוק ערך את הופעת הבכורה שלו בנבחרת בתיקו 1-1 נגד סרי לנקה. ב-28 ביולי 2011 שרוק הבקיע את שער הבכורה שלו בנבחרת בהפסד 1–2 לכווית. שרוק השתתף עם הנבחרת בגביע האתגר האסיאתי 2014 ובגביע אסיה בכדורגל 2019. מדיה וקבצים בנושא סטפן שרוק בוויקישיתוף סטפן שרוק, באתר Transfermarkt סטפן שרוק, באתר Fussballdaten.de (בגרמנית) סטפן שרוק, באתר Soccerway סטפן שרוק, באתר WorldFootball.net סטפן שרוק, באתר National Football Teams סטפן שרוק, באתר FootballDatabase.eu
קרחון פנדלי

קרחון פנדלי (באנגלית: Fendley Glacier) הוא קרחון בחוף פנל - החוף הצפוני של ארץ ויקטוריה שבאנטארקטיקה. הקרחון זורם לכיוון צפון מזרח מהרי האדמירליות. אורכו של הקרחון 31 קילומטרים. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1963–1960. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם הסמל הטכני אימן א. פנדלי (Iman A. Fendley) שנספה בהתרסקות מטוס C-124 גלובמאסטר באזור זה בשנת 1958. קרחון פנדלי באתר הסקר הגאולוגי של ארצות הברית קרחון פנדלי באתר הגאזט האנטארקטי של ממשלת ניו זילנד קרחון פנדלי באתר הגאזט האנטארקטי של ממשלת אוסטרליה קרחון פנדלי באתר הגאזט האנטארקטי המשווה SCAR תצלום לוויין של אזור הקרחון תחזית מזג אוויר עדכנית ארוכת טווח עבור קרחון פנדלי מידע גאוגרפי והיסטורי
החמצת אוקיינוסים

החמצת אוקיינוסים היא תופעה אשר במסגרתה חלה עלייה ברמת החומציות של מי האוקיינוסים עקב גדילת ריכוז הפחמן הדו-חמצני באטמוספירה בשנים האחרונות. ה- CO 2 {\displaystyle {\ce {CO2}}} שבאטמוספירה מגיב עם המים ויוצר יוני H + {\displaystyle {\ce {H+}}} , אשר סותרים את הרמה הבסיסית הטבעית הקיימת במי הים (pH > 7). בכך, תופעה זו גורמת לסביבת מי הים להפוך למעט חומצית (pH < 7). במי האוקיינוסים, קיימת באופן טבעי חומצה פחמתית ( H 2 CO 3 {\displaystyle {\ce {H2CO3}}} ), אשר משמשת במים כבופר. חומצה זו מסוגלת להתפרק בשתי דרכים, כמתואר בתגובה הכימית הבאה: HCO 3 − + H + ⟷ H 2 CO 3 ⟷ CO 2 + H 2 O {\displaystyle {\ce {HCO3- + H+ <-> H2CO3 <-> CO2 + H2O}}} לפי עיקרון לה-שטלייה, אם יוסיפו לסביבה בה נערכת התגובה CO 2 {\displaystyle {\ce {CO2}}} , ייווצרו מולקולות נוספות של חומצה פחמתית והתגובה כולה תנטה שמאלה. בצורה זו נוצרים יוני הידרוניום. ככל שכמות הפחמן הדו-חמצני המתווסף גדלה, כך גדלה גם כמות יוני ההידרוניום הנוצרים. במהלך השנים האחרונות, ייצור הפחמן הדו-חמצני בידי האדם הלך וגבר, ובהתאם גדלו ריכוזי חלקיק זה באוויר; ב-1950 נצפו כ-310 חלקיקי CO 2 {\displaystyle {\ce {CO2}}} על כל מיליון חלקיקים באוויר, לעומת כ-400 הנמדדים כיום (נכון ל-2013). עלייה זו, בשילוב עם התגובה הכימית הנזכרת, גורמת לעליית חומציות מי האוקיינוסים. מדיה וקבצים בנושא החמצת אוקיינוסים בוויקישיתוף החמצת אוקיינוסים, באתר אנציקלופדיה בריטניקה (באנגלית) Ocean Acidification, Smithsonian Ocean (באנגלית) The chemistry of ocean acidification : OCB-OA, www.whoi.edu Graphic: The relentless rise of carbon dioxide, Climate Change: Vital Signs of the Planet ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
זהב (שיר)

זהב הוא שיר שנכתב, הולחן ובוצע על ידי הצמד הישראלי סטטיק ובן-אל תבורי ויצא לאור ב-29 בינואר 2017. השיר פורסם ב-29 בינואר 2017, כארבעה חודשים לאחר שפורסם הסינגל "סתם", זהב היה השיר החמישי שכתבו הצמד סטטיק ובן-אל תבורי, וכן החמישי שהפיק מוזיקלית ג'ורדי (ירדן פלג). לטענתו, השיר עצמו נכתב כשמונה חודשים לפני שהחלו בעבודה עליו. התגלעו מחלוקות רבות אם לפרסם אותו, לאחר שחבר הצמד, סטטיק התנגד לשיר. בסופו של דבר הוחלט כי השיר ייצא לאור. סגנון השיר הוא פופ ים-תיכוני. האלמנטים המאפיינים את השיר הם סגנון הפופ האמריקאי של שנות ה-50 לצד ההווה הישראלי על ידי שימוש במילים כמו ״שכונה״ ו״כל המדינה״. הווידאו קליפ של השיר צולם באולפן ובוים על ידי רומן בוצ'אצקי, המביים הקבוע של הקליפים של הצמד. בקליפ השתתפו מפורסמים כגון דניאל מורשת ואסי עזר. בתחילת הקליפ, ניתן לראות את דניאל מורשת, כדמות סדרן נותן הוראות לפועל אשר מתקן את שלט הכיתוב "זהב". לאחר מכן, סטטיק וג'ורדי יושבים על ספסל בעוד שסטטיק מתחיל את קצב השיר על ידי ביטבוקס וג'ורדי נענה לו "קל!". סטטיק מבקש מג'ורדי לשים גיטרות והבית הראשון של השיר מתחיל. הקליפ ומילות השיר עוסקים סביב בחורה, אשר סטטיק ובן-אל מנסים להרשים אותה על ידי ריקודים, סלטות, פרחים ועוד. בסופו של הקליפ, הבחורה נעמדת לצד אסי עזר כאשר שניהם מחזיקים ידיים. נכון לינואר 2023 הקליפ עומד על כ-60 מיליון צפיות בעמוד היוטיוב הרשמי של הצמד, קליפ זה הוא השני הנצפה ביותר מבין הקליפים של הצמד, אחרי "טודו בום". קוקוס - ביט של פסח - שיר פארודי של אנדרדוס. סרטון השיר "זהב" באתר יוטיוב מילות השיר "זהב" באתר שירונט זהב, באתר "פזמונט" בן שלו, "זהב" של סטטיק ובן אל תבורי הוא פופ נרפה ומהונדס, באתר הארץ, 1 בפברואר 2017 מאחורי הקלעים של זהב - סטטיק ובן אל תבורי | ג'ורדי | ROMS - רומס|אתר= [https://youtube.com/watch?v={{{1}}} זהב, סרטון באתר יוטיוב] אנדרדוס - קוקוס (ביט של פסח), נבדק ב-2024-03-17
וום

וום (בצרפתית: Wum) היא עיירה שנמצאת באזור הצפון-מערבי של קמרון. העיירה ממוקמת בצפון-מערב קמרון, כ-42 ק"מ מהגבול של קמרון עם ניגריה. היא נמצאת כ-319 ק"מ מיאונדה, עיר הבירה של קמרון וכ-42 ק"מ מבמנדה, בירת האזור. הטמפרטורה הממוצעת היא 19 מעלות צלזיוס. החודש הכי חם הוא פברואר (22 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,645 מילימטרים בשנה. חודש ספטמבר הוא החודש שיש בו הכי הרבה גשם (279 מ"מ גשם), וחודש ינואר הוא החודש שיש בו הכי פחות גשם (5 מ"מ גשם). העיירה ממוקמת ליד הכביש הלאומי N11. לפי מפקד האכלוסין ב-2012, ישנם 80,123 איש בוום. בוום, מדברים גם בשפת האגחם (אנ') (שהיא גם במקרה נקראת גם וום). מדיה וקבצים בנושא וום בוויקישיתוף Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Site de la primature - Élections municipales 2002 (בצרפתית) "Archived copy" Archived from the original on 2012-07-20. Retrieved 2010-12-04. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.